
Ministru kabineta noteikumi Nr. 234
Rīgā 2023. gada 9. maijā (prot. Nr. 25 26. §)
Grozījumi Ministru kabineta 2015. gada 15. decembra noteikumos Nr. 736 "Noteikumi par dabīgo minerālūdeni un avota ūdeni"
Izdoti saskaņā ar Pārtikas aprites uzraudzības likuma
4. panta otro daļu un 10.1 daļas 1. punktu,
13. panta trešās daļas 3. punktu un 20. panta otro daļu
· Izdarīt Ministru kabineta 2015. gada 15. decembra noteikumos Nr. 736 "Noteikumi par dabīgo minerālūdeni un avota ūdeni" (Latvijas Vēstnesis, 2015, 252. nr.; 2018, 157. nr.) šādus grozījumus:
· 1. Izteikt 3.5.5. apakšpunktu šādā redakcijā:
· "3.5.5. papildus šajos noteikumos minētajiem nosacījumiem atbilst noteikumiem par pārtikas uzņēmumā izmantojamā dzeramā ūdens obligātajām nekaitīguma un kvalitātes prasībām, monitoringa un kontroles kārtību, izņemot mikrobioloģisko rādītāju normas;".
· 2. Izteikt 22. punktu šādā redakcijā:
· "22. Dabīgajā minerālūdenī dabiskas izcelsmes komponenti nedrīkst pārsniegt maksimāli pieļaujamo koncentrāciju (3. pielikums)."
· 3. Izteikt 25.10. apakšpunktu šādā redakcijā:
· "25.10. norādi "Satur vairāk nekā 1,5 mg/l fluorīdu: nav piemērots regulārai lietošanai zīdaiņu uzturā un par septiņiem gadiem jaunāku bērnu uzturā", ja fluorīdu koncentrācija dabīgajā minerālūdenī pārsniedz 1,5 mg/l. Minēto norādi izvieto blakus tirdzniecības nosaukumam tā, lai norāde būtu skaidri saskatāma;".
· 4. Izteikt 25.11. apakšpunktu šādā redakcijā:
· "25.11. faktisko fluorīdu daudzumu saskaņā ar šo noteikumu 25.5. apakšpunktu, ja fluorīdu koncentrācija dabīgajā minerālūdenī pārsniedz 1,5 mg/l. Informāciju par fluorīdu daudzumu iekļauj sastāvdaļu norādē."
· 5. Papildināt informatīvo atsauci uz Eiropas Savienības direktīvām ar 3. apakšpunktu šādā redakcijā:
· "3) Eiropas Parlamenta un Padomes 2020. gada 16. decembra Direktīvas 2020/2184 par dzeramā ūdens kvalitāti."

